|  |  |  |
| --- | --- | --- |
|  | **FELLOWSHIP NEWS**  (For private circulation only)  Website:www.zcfdelhi.com: E-mail: zcfdelhi.co@gmail.com  **Theme: Arise and shine, for your light has come! And the glory of the Lord is risen upon you. Isaiah 60:1** | |
| **Zomi Christian Fellowship, Delhi : 12.06.2016 : Theme :** “let your light so shine before men.” (matt. 5:16) | | |
| **THUNGETNA**  ***Tua laitakin ………….kum sawmgiat leh kum li sung meigongin a om ahi hi. Amah pen biakinn a nusia ngeilo mi khat hi a, a sun a zanin Pasian bia-in an tangin thu a ngenngen mi khat ahi hi***. **Luke 2:36-37**  Thungen i cih ciangin: Lunggulhna lianpi tawh I kisap, i deih, a piang dinga i lunggulh mahmah khat pen lungsim khempeuh, zahtakna, itna leh upna takpi tawh, Pasian in hong pia thei hi cih lametna tawh Pasian tungpan thungetna pen thungen ahi hi. A tom in Pasian tawh kihona, kithuahna leh kithuzakna zong cih theih hi. Mimal khat ciat i thunget zia kibang kimlo ding hi.  Late 13:3 ah, ‘Nang kong sap ciangin kei nong dawng a, na thahatna tawh kei nong thakhauhsak hi’. David in Pasian kiangah a thungetna kammal ahi hi. Pasian pen sam in, i thu i late ko lehang Amah eite’ thungetna, sapnate dawng dingin a mansa in om gige hi.  Ni khat in thungetna in na hun bangzah na khenkhia hiam? Thungetna nei masa loin bangmah pan vet kei ni. James 4:2 ah, ‘Na na deih uh a, ahi zongin neilo na hih manun mi na thatnuam uh hi. Nate deihna lungsim na nei uh a, ahi zongin ngah zolo na hih manun kitawngin na kilailawh uh hi. **Pasian kiangah na deih uh ngenlo na hih manun a ngahlo na hi uh hi,’** ci hi. Mipil khat in kum 70 a pha khinsate in a nuntakna a zatna uh hibangin na khen hi: (i) **Ihmut hun** - kum 23 =32.9% (ii) **Nasep hun** - kum 16 =2.8% (iii) **TV et hun** - kum 8 =11.4% (iv) **Nek hun** - kum 6 =8.6% (v) **Khualzin hun** - kum 6 =8.6% (vi) **Tawlngak hun** –kum 4.5 =6.5% (vii) **Cinat hun** -kum 4 =5.7% (viii) **Kithawi hun** - kum 2 =2.8% leh (ix) **Biakna hun** – kum 0.5 =0.7%. Hih mipilpa tuatna i et leh biakna hun pen tawm mahmah hi. A tuaci mah i hi hiam? Aih kei leh hisang a zong a tawmzaw hikhathei lai hi hang.  Ei Zomi a tamzawte tasam, nek leh tak, sum leh paii giautau a i om den keii na a hang pen Pasian tungah in nget loh man peuh hi leltak thei hi. Piak ding a hau lua mahmah Pa in, ‘"Ngen un; na nget uh leh hong kipia ding hi. Zong un; na zon' uh leh na mu ding uh hi. Kongkhak na kiu un; na kiuh uh leh hong kihon ding hi. Bang hang hiam na cih uh leh a ngente khempeuh in ngah ding uh a, a zongte khempeuh in mu ding uh a, a kiute khempeuh-a' ding kong kihon ding hi,’ Mathai 7:7-8 sungah ci hi. Tua ahih manin eite’ sep ding pen ‘nget’ ding hi ngiat hi.  I Lai Siangtho teelna i et ciangin kum 84 bang a pha khin, **Anna** in sun leh zan in Pasian bia in thungen den hi. Biakinnpi nusia ngeilo hi. Mun dangah thu vagen in a pai khiat loh hangin Anna in Pasian’ na nak sep mahmah hi. Bangci sep hiam i cih leh, ‘Thu ngen hi.’ Thungetna tawh sun leh zan in Pasian bia hi. An tangin thu ngen hi. Biakinnpi sungah om den in thu ngen den hi. Pasian tawh kizom den hi. Thu ngen den ahih manin a lung nuam mahmah ding hi. Mi hampha mahmah khat ahi hi.  India gam a Missionary a sem ngei, William Carey (1761-1834) in kum guk bang Pasian’ na a sep khit ciangin gah masa lo pan hi. Mi khat in Carey kiangah, ‘William Carey aw, na sem man lo liangin thu nak nget lua na hih manin a hi ci hi teh,’ va cih khum laizang hi. William Carey in dawng in, ‘Thungetna pen ka nasep taktak hizaw hi,’ ci hi.  A gam a mual ah Pasian’ na sem in i kuankhia thei kei zong in i om omna ciatah Pasian’ na kisem thei ciat lua hi. Thungetna tawh Pasian na sem thei ciat hi hang. Thungetna pen neu ngaihsut ding hi peuhmah lo hi. Thungetna loin kilawhcing theilo ahih manin Pasian’ na sepna ah thungetna a kisam pen hizaw gige hi. Sun leh zan in Amah tawh kizom in Ama’ kiangah ngen den peuh leng, Amah in hong pia ding hi. Amen. | | **Today’s Verse: I Peter 1:13-** Tua ahih manin na lungsim uh ki-ukin a kigingsa-in om un la, Jesu Khris hong kilat ni ciangin na ngahding uh hehpihna thupha ngaihsutin nei un.  Wherefore gird up the loins of your mind, be sober, and hope to the end for the grace that is to be brought unto you at the revelation of Jesus Christ.  **TODAY’s PROGRAMME**  **12.06.2016 [Time: 2:00-3:30 PM]**   2:00-2:25 Praise & Worship : P&W team   2:25-3:10 **Testimony/Sharing :**  3:10-3:15 Special no. : G.M.B, Sasang   3:15-3:18 Offertory prayer : Pa Thang Lun Mang  3:18-3:23 Announcement : If any   3:23-3:28 Hymn : P&W team   3:28-3:30 Closing prayer : Pa Tuang Khan Siam  **NEXT SUNDAY PROGRAMME**  **19.06.2016 [Time: 2:00-3:30 PM]**  2:00-2:02 Opening Prayer : Nu Vungngaihkim   2:02-2:30 Praise & Worship : P&W team   2:30-3:00 **Sharing :** Nu Ching Neih Kim  3:00-3:05 Special No. :   3:05-3:08 Offertory prayer : Pi Ngeknu  3:08-3:20 Goft to fathers : Nu Lalthanfel  3:20-3:25 Prayer for fathers : Nu Lunkhannuam  3:25-3:30 Announcement : If any   3:30-3:35 Hymn : P&W team   3:35-3:38 Closing prayer : Nu Manenching  **LAST SUNDAY COLLECTION (05.06.2016)**  **Sunday collection 2490**  **Tithe 41588**  **Antangpham 610**  **Faith Promise 5000**  **-----------------------------------------------------------------**  **Sunday School**  May 29 a pat in Sunday School naupangte in YMCA classroom nih ah class zang uh a, nuamsa mahmah uh cih kiza hi.  **Lungdamkohna leh Thungetna**  Innlam pai pawlkhat cidamin hong tungkik ta uh a, lungdam ko ni. Hong tung nailote zong cidama hong tun nadingun thungetna ah phawk ni.  **Sunpihna**  Pa MC Chin Min Thang b/o Pa MC Dal Za Thang in Jun 9, 2016 zing nai 7:40 pawl in hong nusia hi. Lungkham mangbang dah leh kap a om a nu leh sanggamte, azi a tate, tanau lainate khempeuh nuntakna ah Pasian in lungnop khamuanna hong piaksak in hong hehnepsak ta hen. |
| **Usher for the month of June 2016 : Tg Julian Guite & Miss Nemkim** | | |